Document ID: 32007D0336

KOMISJONI OTSUS,
8. mai 2007,
ühenduse finantsabi kohta teatavate ühenduse tugilaborite tegevuseks loomatervise ja elusloomade valdkonnas 2007. aastal
(teatavaks tehtud numbri K(2007) 1930 all)
(Ainult hispaania-, inglis-, prantsus-, rootsi-, saksa- ja taanikeelne tekst on autentsed)
(2007/336/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1), eriti selle artikli 28 lõiget 2,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 32 lõiget 7,
ning arvestades järgmist:
(1)
Vastavalt otsuse 90/424/EMÜ artikli 28 lõikele 1 võib ühenduse tugilaboritele tegevuseks loomatervise ja elusloomade valdkonnas anda ühenduse abi.
(2)
Komisjoni 28. novembri 2006. aasta määruses (EÜ) nr 1754/2006, millega kehtestatakse ühenduse sööda- ja toidualastele tugilaboritele ja loomatervishoiusektorile antava finantsabi üksikasjalikud eeskirjad, (3) on sätestatud, et ühenduse finantsabi antakse tingimusel, et heakskiidetud tööprogrammid on tõhusalt ellu viidud ja abisaajad esitavad kogu vajaliku teabe teatava ajavahemiku jooksul.
(3)
Vastavalt määruse (EÜ) nr 1754/2006 artiklile 2 sätestatakse komisjoni ja referentlaborite suhted partnerluslepinguga, millele lisatakse mitmeaastane töökava.
(4)
Komisjon on andnud hinnangu tööprogrammidele ja asjaomastele eelarveprojektidele, mille ühenduse referentlaborid on esitanud 2007. aastaks.
(5)
Järelikult tuleks ühenduse finantsabi anda ühenduse referentlaboritele, kes on määratud täitma ülesandeid ja kohustusi, mis on sätestatud järgmistes õigusaktides:
-
nõukogu 23. oktoobri 2001. aasta direktiiv 2001/89/EÜ ühenduse meetmete kohta sigade klassikalise katku tõrjeks, (4)
-
nõukogu 14. juuli 1992. aasta direktiiv 92/66/EMÜ, millega kehtestatakse ühenduse meetmed Newcastle’i haiguse tõrjeks, (5)
-
nõukogu 19. mai 1992. aasta direktiiv 92/40/EMÜ, millega kehtestatakse klassikalise lindude katku tõrjemeetmed, (6)
-
nõukogu 17. detsembri 1992. aasta direktiiv 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega, (7)
-
nõukogu 24. juuni 1993. aasta direktiiv 93/53/EMÜ, millega kehtestatakse minimaalsed ühenduse meetmed teatavate kalahaiguste tõrjeks, (8)
-
nõukogu 22. detsembri 1995. aasta direktiiv 95/70/EÜ, millega sätestatakse minimaalsed ühenduse meetmed teatavate kahepoolmelisi limuseid mõjutavate haiguste tõrjeks, (9)
-
nõukogu 29. aprilli 1992. aasta direktiiv 92/35/EMÜ, milles sätestatakse hobuste aafrika katku kontrollieeskirjad ja tõrjemeetmed, (10)
-
nõukogu 20. novembri 2000. aasta direktiiv 2000/75/EÜ, millega kehtestatakse erisätted lammaste katarraalse palaviku tõrjeks ja likvideerimiseks, (11)
-
nõukogu 20. märtsi 2000. aasta otsus 2000/258/EÜ, millega määratakse eriinstituut, mis vastutab marutaudi vastaste vaktsiinide tõhusust kontrollivate seroloogiliste testide standardiseerimiseks vajalike kriteeriumide kehtestamise eest, (12)
-
nõukogu 27. juuni 2002. aasta direktiiv 2002/60/EÜ, millega kehtestatakse erisätted sigade aafrika katku tõrjeks ja muudetakse direktiivi 92/119/EMÜ seoses Tescheni haiguse ja sigade aafrika katkuga, (13)
-
nõukogu 23. juuli 1996. aasta otsus 96/463/EÜ, millega määratakse asutus, mis vastutab koostöö eest tõupuhaste aretusveiste kontrollimeetodite ja tulemuste hindamise ühtlustamise eest, (14)
-
nõukogu 29. septembri 2003. aasta direktiiv 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (15)
-
määrus (EÜ) nr 882/2004 seoses brutselloosiga.
(6)
Finantsabi ühenduse referentlaborite tegevuseks ja seminaride korraldamiseks peaks samuti olema kooskõlas määruses (EÜ) nr 1754/2006 sätestatud abikõlblikkuse eeskirjadega.
(7)
Vastavalt 21. juuni 2005. aasta nõukogu määruse (EÜ) nr 1290/2005 (ühise põllumajanduspoliitika rahastamise kohta) (16) artikli 3 lõike 2 punktile a rahastatakse loomahaiguste tõrje ja järelevalve programme (veterinaarmeetmed) Euroopa Põllumajanduse Tagatisfondist. Finantskontrolli suhtes kohaldatakse kõnealuse määruse artikleid 9, 36 ja 37.
(8)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Sigade klassikalise katku puhul annab ühendus finantsabi Saksamaal Hannoveris asuvale veterinaariakõrgkooli viroloogiainstituudile (Institut für Virologie der Tierärztlichen Hochschule) direktiivi 2001/89/EÜ IV lisas osutatud funktsioonide ja ülesannete täitmiseks.
Ühenduse finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune instituut kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 232 000 eurot, millest maksimaalselt 18 000 eurot võib kulutada sigade klassikalise katku diagnostikameetodeid käsitleva tehnilise seminari korraldamiseks.
Artikkel 2
Newcastle’i haiguse puhul annab ühendus finantsabi Ühendkuningriigis Addlestone’is asuvale veterinaaria kesklaborile (Central Veterinary Laboratory) direktiivi 92/66/EMÜ V lisas osutatud ülesannete ja kohustuste täitmiseks.
Ühenduse finantsabi määr on 100 % määruses nr (EÜ) 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 77 000 eurot.
Artikkel 3
Lindude gripi puhul annab ühendus finantsabi Ühendkuningriigis Addlestone’is asuvale veterinaaria kesklaborile (Central Veterinary Laboratory) direktiivi 92/40/EMÜ V lisas osutatud ülesannete ja kohustuste täitmiseks.
Ühenduse finantsabi määr on 100 % abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 406 000 eurot.
Artikkel 4
Sigade vesikulaarhaiguse puhul annab ühendus finantsabi Ühendkuningriigi Pirbrighti laborile (Pirbright laboratory) direktiivi 92/119/EMÜ III lisas osutatud ülesannete ja kohustuste täitmiseks.
Ühenduse finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 126 000 eurot.
Artikkel 5
Suu- ja sõrataudi puhul annab ühendus finantsabi Ühendkuningriigi Pirbrighti laborile (Pirbright laboratory) direktiivi 2003/85/EÜ XVI lisas osutatud ülesannete ja kohustuste täitmiseks.
Ühenduse finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 274 000 eurot.
Artikkel 6
Kalahaiguste puhul annab ühendus finantsabi Taanis Aarhuses asuvale teadusasutusele Danish National Veterinary Institute direktiivi 93/53/EMÜ C lisas osutatud ülesannete ja kohustuste täitmiseks.
Ühenduse finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune instituut kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 150 000 eurot.
Artikkel 7
Kahepoolsete molluskite haiguste puhul annab ühendus finantsabi Prantsusmaal La Tremblade’s asuvale teadusasutusele IFREMER direktiivi 95/70/EÜ B lisas osutatud ülesannete ja kohustuste täitmiseks.
Ühenduse finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune instituut kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 90 000 eurot.
Artikkel 8
Hobuste aafrika katku puhul annab ühendus finantsabi Hispaanias Algetes asuvale teadusasutusele Laboratorio central de veterinaria de Madrid direktiivi 92/35/EMÜ I lisas osutatud ülesannete ja kohustuste täitmiseks.
Ühenduse finantsabi on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 98 000 eurot, millest maksimaalselt 38 000 eurot võib kulutada hobuste aafrika katku diagnostikameetodeid käsitleva tehnilise seminari korraldamiseks.
Artikkel 9
Lammaste katarraalse palaviku puhul annab ühendus finantsabi Ühendkuningriigi Pirbrighti laborile (Pirbright laboratory) direktiivi 2000/75/EÜ II lisas osutatud ülesannete ja kohustuste täitmiseks.
Ühenduse finantsabi on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 373 000 eurot, millest maksimaalselt 45 000 eurot võib kulutada lammaste katarraalse palaviku diagnostikameetodeid käsitleva tehnilise seminari korraldamiseks.
Artikkel 10
Marutaudi seroloogia puhul annab ühendus finantsabi Prantsusmaal Nancys asuvale AFSSA laborile direktiivi 2000/258/EÜ II lisas osutatud ülesannete ja kohustuste täitmiseks.
Ühenduse finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 200 000 eurot.
Artikkel 11
Brutselloosi puhul annab ühendus finantsabi Prantsusmaal Maisons-Alfortis asuvale AFSSA laborile (Laboratoire d’études et de recherches en pathologie animale et zoonoses) määruse (EÜ) nr 882/2004 artikli 32 lõikes 2 osutatud ülesannete ja kohustuste täitmiseks.
Ühenduse finantsabi on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 250 000 eurot, millest maksimaalselt 35 000 eurot võib kulutada brutselloosi diagnostikameetodeid käsitleva tehnilise seminari korraldamiseks.
Artikkel 12
Sigade aafrika katku puhul annab ühendus finantsabi Hispaanias Madridis Valdeolmos asuvale teadusasutusele Centro de Investigación en Sanidad Animal direktiivi 2002/60/EÜ V lisas osutatud ülesannete ja kohustuste täitmiseks.
Ühenduse finantsabi määr on 100 % määruses (EÜ) nr 1754/2006 määratletud abikõlblikest kuludest, mida kõnealune labor kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 120 000 eurot.
Artikkel 13
Seoses tõupuhaste aretusveiste kontrolli meetodite abil saadud tulemuste hindamise ja eri kontrollimeetodite ühtlustamisega annab ühendus finantsabi Rootsis Uppsalas asuvale teadusasutusele INTERBULL Centre otsuse 96/463/EÜ II lisas osutatud ülesannete ja kohustuste täitmiseks.
Ühenduse finantsabi määr on 100 % abikõlblikest kuludest, mida kõnealune keskus kannab tööprogrammi elluviimisel, ning selle maksimumsumma ajavahemikuks 1. jaanuarist kuni 31. detsembrini 2007 on 80 000 eurot.
Artikkel 14
Käesolev otsus on adresseeritud järgmistele teadusasutustele:
-
Institut für Virologie der Tierärztlichen Hochschule, Hannover, Saksamaa;
-
Central Veterinary Laboratory, Addlestone, Ühendkuningriik;
-
Pirbright laboratory, Ühendkuningriik;
-
Danish National Veterinary Institute, Aarhus, Taani;
-
IFREMER, La Tremblade, Prantsusmaa;
-
Laboratorio central de veterinaria de Madrid, Algete, Hispaania;
-
AFSSA labor, Nancy, Prantsusmaa;
-
AFSSA - Laboratoire d’études et de recherches en pathologie animale et zoonoses, Maisons-Alfort, Prantsusmaa;
-
Centro de Investigación en Sanidad Animal, Valdeolmos, Madrid, Hispaania;
-
INTERBULL Centre, Uppsala, Rootsi.
Brüssel, 8. mai 2007

Labels: 19
5
7
0
6